Kahekordne kõrgushüppe maailmameister lõpetas karjääri(5)
Vlasic hoiab kõigi aegade edetabelis oma Horvaatia rekordiga 2.08 teist kohta. Sellest sentimeetri võrra enam on suutnud maailmarekordinaine Stefka Kostadinova. Bulgaarlanna tippmark püsib juba aastast 1987.
"Kuigi kergejõustik on individuaalne spordiala, tundsin end alati meeskonna osana, sest ma ei hüpanud ainult enda eest. Horvaatia lipuga võiduringi jooksmine on minu jaoks alati olnud suurim au," ütles Vlasic oma avalduses.
"Kui ma oleksin teadnud, et Rio jääb minu viimaseks tiitlivõistluseks, oleksin seal auringi veelgi uhkemalt tähistanud," teatas 2016. aasta olümpial pronksi pälvinud Vlasic.
"Rahu südames, tänulikkus iga sentimeetri ja aplausi eest, pöördun oma elu järgmisele leheküljele," lisas Horvaatia kuulsus, kes võitles viimastel aastatel jalavigastusega.
Kahel korral sisemaailmameistriks ja korra Euroopa meistriks kroonitud Vlasic pälvis 2010. aastal ka maailma parima naiskergejõustiklase tiitli.